Diari Oficial de la Generalitat Valenciana


Sumari del DOGV 5878, del 24-10-2008 (2008/12700)

RESOLUCIÓ de 21 d'octubre de 2008, de la Direcció General d'Administració Autonòmica, per la qual confirma en els seus llocs respectius i adjudica destinacions al personal a qui es refereixen les resolucions d'1 de juliol de 2008, d'aquesta direcció general, convocatòries 112/2004 i 113/2004, d'accés al grup B, sector administració general, pel torn de promoció interna, mitjançant la conversió directa de places i se'ls convoca a l'acte de presa de possessió.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5878

Data del DOGV
:   24-10-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/12965


Data del document
:   21-10-2008

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * professió administrativa
    * concurs administratiu
    * administració regional

RESOLUCIÓ de 21 d'octubre de 2008, de la Direcció General d'Administració Autonòmica, per la qual confirma en els seus llocs respectius i adjudica destinacions al personal a qui es refereixen les resolucions d'1 de juliol de 2008, d'aquesta direcció general, convocatòries 112/2004 i 113/2004, d'accés al grup B, sector administració general, pel torn de promoció interna, mitjançant la conversió directa de places i se'ls convoca a l'acte de presa de possessió. [2008/12182]
Per Resolució de data 20 d'octubre de 2008, d'aquesta mateixa Direcció General, es va procedir a la reclassificació, amb efectes de 3 de novembre de 2008, dels llocs de què són titulars, les persones que van superar el curs selectiu i la prova selectiva d'accés al grup B, convocatòries 112/2004 i 113/2004.
D'altra banda, en acte únic celebrat a la seu de la Conselleria de Justícia i Administracions Públiques, en data 3 d'octubre de 2008, es va procedir a l'elecció de destinació per part del personal que va superar el curs o la prova selectiva i, o bé no eren titulars amb destinació definitiva de cap lloc de treball, o bé la titularitat l'ostentaven en llocs amb denominació «secretari/a de Direcció» o «cap de Secretaria».
D'acord amb l'anterior i en exercici de les competències atribuïdes en virtut del que disposa l'article 13 del Decret 122/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
Primer
Confirmar el personal que es relaciona en l'annex I i que va superar el curs selectiu de la Convocatòria 113/2004, d'accés al grup B, sector administració general, pel torn de promoció interna, per conversió directa de places, corresponent a l'oferta d'ocupació pública de la Generalitat de 2004, en els llocs de treball de què són titulars i que en el mateix annex s'indiquen, amb efectes de la presa de possessió.
Segon
Confirmar el personal que es relaciona en l'annex II i que va superar l'oposició de la Convocatòria 112/2004, d'accés al grup B, sector administració general, pel torn de promoció interna, per conversió directa de places, corresponent a l'oferta d'ocupació pública de la Generalitat de 2004, en els llocs de treball de què són titulars i que en el mateix annex s'indiquen, amb efectes de la presa de possessió.
Tercer
Adjudicar amb destinació definitiva, al personal que es relaciona en l'annex III, i que va superar el curs o les proves selectives de les precitades convocatòries 112/2004 i 113/2004, no sent titulars de cap lloc, els llocs de treball a què van optar en acte únic celebrat el dia 3 d'octubre de 2008, amb efectes de la presa de possessió.
Quart
L'acte de possessió, a què queda convocat tot el personal relacionat en els annexos I, II i III de la present Resolució, tindrà lloc el dia 3 de novembre de 2008, a les 10.00 hores, a les seus següents:
a) Direcció Territorial de la Conselleria de Justícia i Administracions Públiques a Alacant, rambla Méndez Nuñez, 41 (Torre Generalitat), 03464 Alacant, els qui tinguen o hagen obtingut destinació en l'esmentada província.
b) Direcció Territorial de la Conselleria de Justícia i Administracions Públiques a Castelló, carrer Major, 78, 12738 Castelló de la Plana, els qui tinguen o hagen obtingut destinació en l'esmentada província.
c) Sala d'actes de la Conselleria d'Educació, avinguda Campanar, 32 46244 València, els qui hagen obtingut destinació en l'esmentada província.
Els efectes econòmics i administratius de la presa de possessió seran des del dia 3 de novembre de 2008.
Cinqué
El personal que ocupe, amb caràcter temporal, algun dels llocs objecte de presa de possessió, relacionats en els annexos I, II i III de la present Resolució, cessarà d'ofici el dia 2 de novembre de 2008.
Sisé
La present Resolució posa fi a la via administrativa, i d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que l'ha dictada, en el termini d'un mes, comptador des de l'endemà de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la Ciutat de València, en el termini de dos mesos, comptadors des del dia següent de la publicació de la present resolució.
València, 21 d'octubre de 2008.- El director general d'Administració Autonòmica: Pedro Javier García Ribot.